Mihkel Hermann

Mihkel Hermann, ka Micha Hermann, Michael Hermann, (2. veebruar 1864 Võhma küla, Viljandimaa – august 1943 Tartu) oli eesti ettevõtja (trükikoja ja raamatukaupluse omanik ning kirjastaja).

Mihkel Hermann õppis Põltsamaa kihelkonna koolis kuni 15. eluaastani, misjärel asus trükindust õppima Tartus Mattiiseni trükikojas. Ta oli Karl August Hermanni noorem poolvend ning tema trükikoja ja raamatupoe ärijuhiks, mis asus Tartus Narva tänaval. 1896 läks trükikoda ja raamatupood tema valdusse. Samal aastal alustas Tartus tegevust tema raamatu- ja noodikauplus. Tegutses ka kirjastajana. Omandas 1897. aastal Wilhelm Justi (ja Emilie Justi) laenuraamatukogu. 1910–1911, 1927, 1929, 1935 avaldas Hermann’i trükikoja- raamatukaupluse ja laenuraamatukogu raamatute nimestikke.

Viited 

Eesti trükikojad
Eesti ettevõtjad
Sündinud 1864
Surnud 1943